Heyyaγ iman-iw i tunagin akken iwata. Wwteγ rebƐa urebƐin wussan deg ubrid, qrib ad awḍeγ. Azekka-nni, kecmeγ tamdint, ufiγ imezdaγ-is akk Ɛewren, gezmen. Wehmeγ dγa nniγas deg wul-iw : ‟Ɛni ilaq akk wid yettidiren deg temdint-agi n leƐnaya ad Ɛewṛen, ad ttugezmen !”. Syen wehmeγ kter imi ten-id-ufiγ wehmen deg-i kter n wayen wehmeγ deg-sen imi nekk sƐiγ sin n yifassen d snat n teṭṭucin.